Evelyn Wever-Croes
Evelyna Christina “Evelyn” Croes (n. 5 di december 1966 na Leiden) ta un politico Arubiano y actualmente e Prome Ministro di Aruba den gabinete Wever-Croes II. E ta e prome dama den e historia di politica di Aruba pa tuma e posicion aki na 2017. E ta miembro di partido Movimiento Electoral di Pueblo (MEP) y desde aña 2011 a tuma liderazgo di e partido.

Biografia 
Wever-Croes ta yiu di Mechy Garrido y Hendrik Croes, abogado y politico. Otro politico den su famia ta su omonan Betico Croes y Rudy Croes y su primonan Glenbert Croes y Paul Croes. Despues di caba su VWO na Colegio Arubano, Evelyn a cuminsa studia medicina na Costa Rica, pero lihe ta cambia di estudio. E ta scohe pa studia ley na Universidad di Antias Hulandes y ley fiscal na Universidad di Leiden. Na 1989 e ta cuminsa su carera na Departamento di Impuesto, 9 aña como hefe di e departamento. Na aña 2003 e ta haci e cambio pa sector priva y ta traha 7 aña como consehero di belasting y como abogado, formando su bufete di abogado na 2008. 

Wever-Croes ta casa y ta mama di tin tres yiu.

Carera politico 
Wever-Croes a haci su debut riba lista di MEP na e eleccion di september 2009 caminda el a ricibi 1621 voto. Na 2011 e partido a escohe Wever-Croes como su lider, siguiendo Nelson Oduber. Den e siguiente eleccionnan el a ricibi 3396 voto na 2013 y 3503 na 2017. Dia 25 di juni 2021 e ta logra un record di 7518 voto personal, cual a haci'e e prome votegetter femenino di Aruba. Bou di Gabinete Wever-Croes II el a introduci e asina yama Norma-Wever-Croes, un areglo cu ta maximalisa salario di ehecutivo halto den sector (semi-)publico.

Mira tambe 
 Gabinete Wever-Croes I

Hende
Arubano konosí
Politico di Aruba
Premier di Aruba